Tilsvarende så khazarherskerne på sig selv som beskyttere af den internationale jødedom (korrespondance med udenlandske jødiske ledere mellem khazarernes hersker [[Josef (Khazar)|Josef]] og den spanske rabbi [[Hasdai ibn Shaprut]] er bevaret). De var kendt for at tage igen mod muslimske eller kristne interesser i Khazar for jødeforfølgelser i udlandet. [[Ibn Fadlan]] fortæller, at omkring [[920]] modtog khazarherskeren information om, at muslimer havde ødelagt en synagoge i [[Babung]] i [[Iran]]. Han beordrede, at [[minaret]]en i moskeen i hans hovedstad skulle ødelægges og [[muezzin]]en henrettes. Han erklærede videre, at han ville have lagt alle moskeer i landet øde, hvis han ikke havde frygtet, at muslimerne ville ødelægge alle synagogerne i deres egne lande.
Historie Tidligere_riger,_stater,_protektorater,_kolonier_og_lande